‘মনে হচ্ছিল ট্রেন দ্রুত গতিতে ছুটে আসছে, এর আগে এত বড় ভূমিকম্প হয়নি’ খুব ভয় পেয়ে গেছি

নয়াদিল্লি: সবার মুখে একটাই কথা, আগে কোনওদিন এত বড় ভূমিকম্প (Earthquake) হয়নি। সাত সকাল থেকেই চোখে মুখে আতঙ্ক দিল্লিজুড়ে (Delhi) । ভয়ে মানুষ রাস্তায় বেরিয়ে আসে। সোমবার ভোরে কেঁপে ওঠে দিল্লি, নয়ডা (Noida), গ্রেটার নয়ডা (Greater Noida) গাজিয়াবাদ (Ghaziabad) সহ বিহারের সিওয়ান ( Bihar, Siwan) ।

ন্যাশনাল সেন্টার ফর সিসমোলজির (National Center for Seismology) মতে, কম্পন অনুভূত হয়েছে উত্তর ভারত জুড়ে, দিল্লি থেকে পাঁচ কিলোমিটার দূর ধৌলাকুঁয়ায় ছিল ভূমিকম্পের কেন্দ্রস্থল। ভূমিকম্পের গভীরতা ছিল মাত্র ৫ কিলোমিটার। কোনও ক্ষয়ক্ষতি সহ হতাহতের রিপোর্ট পাওয়া যায়নি।

কম্পনের পরেই দিল্লি পুলিশ এক্স হ্যান্ডেলে টুইট করে’ ‘আমরা আশা রাখি দিল্লিবাসী নিরাপদে আছে। নাগরিকদের জরুরি পরিষেবার জন্য ১১২ নাম্বারে ফোন করুন’।

আরও পড়ুন: সাত সকালে দিল্লিতে ভূমিকম্প, রাজ্যবাসীকে সতর্ক থাকার বার্তা মোদির

দিল্লি স্টেশনে থাকা একযাত্রী বলেন, আমি সেই সময় লাউঞ্জে দাঁড়িয়ে অপেক্ষা করছিলাম। হঠাৎ দেখি সবাই একদিকে দৌড়চ্ছে। আমার মনে হয়েছিল ব্রিজ ভেঙে পড়েছে, বা ট্রেন দুর্ঘটনা ঘটেছে।

নয়াদিল্লি রেলস্টেশনে তার ট্রেনের জন্য অপেক্ষারত আরেক যাত্রী বলেন, “এটা কম সময়ের জন্য ছিল, কিন্তু তীব্রতা এত বেশি ছিল। মনে হচ্ছিল যেন কোনও ট্রেন খুব দ্রুত গতিতে এসেছে।”

গাজিয়াবাদের এক বাসিন্দা বলেন, আগে কোনওদিন এত বড় ভূমিকম্প হয়নি। কম্পন এত শক্তিশালী ছিল. মনে হচ্ছিল কাছাকাছি একটা ট্রেন চলছে। আমি আগে কখনও এমন অনুভব করিনি। পুরো ভবনটি কাঁপছিল।

পশ্চিম দিল্লির বাসিন্দা নরেশ কুমার বলেন, এই প্রথম এই ধরনের ভূমিকম্প অনুভূত হল।

নয়াদিল্লি রেলওয়ে স্টেশনের একজন বিক্রেতা আনিশ বলেন, আমার দোকানটি কাঁপছিল। আমার আশেপাশে থাকা মানুষেরাও খুব ভয় পেয়ে যায়।

উল্লেখ্য, দিল্লি সিসমিক জোন (National Center for Seismology) (ভূমিকম্প প্রবণ এলাকা) IV-এর মধ্যে পড়ে (মাঝারি থেকে শক্তিশালী ভূমিকম্প প্রবণ এলাকা)।

সোমবার সাত সকালে কেঁপে দিল্লি সহ বিহার। ভূমিকম্প (Earthquake)। রিখটার স্কেলে (Richter scale) কম্পনের মাত্রা ছিল ৪.০। সোমবার ভোর ৫টা ৩৬ মিনিটে ভূমিকম্প অনুভূত হয়। বেশ কয়েক সেকেন্ডের জন্য কেঁপে ওঠে রাজধানী দিল্লি-সহ উত্তর ভারতের (North India) বিভিন্ন জায়গা। বিহারের সিওয়ানে কম্পন অনুভূত হয়েছে। আফটার শকের কারণে বাড়ছে আতঙ্ক। এক্স হ্যান্ডেলে রাজ্যবাসীকে সজাগ থাকার নির্দেশ দিয়েছেন প্রধানমন্ত্রী নরেন্দ্র মোদি (Narendra Modi)।